CELEX: 52016PC0473
Language: da
Date: 2016-07-18
Title: Forslag til RÅDETS AFGØRELSE om bevilling af midler, der er frigjort fra projekter under 10. Europæiske Udviklingsfond med henblik på at genopfylde Fredsfaciliteten for Afrika

EUROPA-KOMMISSIONEN
            Bruxelles, den 18.7.2016
            COM(2016) 473 final
            2016/0228(NLE)
            Forslag til
            RÅDETS AFGØRELSE
            om bevilling af midler, der er frigjort fra projekter under 10. Europæiske Udviklingsfond med henblik på at genopfylde Fredsfaciliteten for Afrika
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               Fredsfaciliteten for Afrika (APF) blev oprettet i 2003 inden for rammerne af Cotonou-aftalen
                  1
                og finansieres af Den Europæiske Udviklingsfond (EUF), der ligger uden for Unionens almindelige budget.  APF er blevet et af de vigtigste instrumenter, når det gælder samarbejdet mellem EU og Afrika om fred og sikkerhed. De finansielle midler, der er til rådighed for fredsfaciliteten for Afrika i perioden 2014-2016
                  2
               , er meget begrænsede. Hvis forbruget fortsætter som hidtil, vil midlerne være brugt op inden udgangen af perioden. De midler, der bevilges i perioden 2017-2018, skal også være tilstrækkelige til, at vi kan reagere på Den Afrikanske Unions fortsatte behov og krav i forbindelse med eksisterende og nye sikkerhedskriser i Afrika samt uforudsete forhold. Det er nødvendigt at sikre, at finansieringen af APF er forudsigelig og bæredygtig. Det anslås for øjeblikket, at APF’s finansielle behov beløber sig til 685 mio. EUR. indtil udgangen af 2018.
            
            
               Den Udenrigs- og Sikkerhedspolitiske Komité (PSC) og Rådets faste repræsentanters komité (Coreper) har drøftet APF’s bæredygtighed med henblik på at sikre finansiering indtil 2018 på baggrund af Kommissionens forslag
                  3
               . På et møde den 18. maj tilsluttede Coreper sig et kompromis, som formandskabet fremsatte
                  4
               , om at anvende en kombination af midler fra 10. og 11. EUF.
            
            
               Formålet med dette udkast til forslag til Rådets afgørelse er at indhente Rådets tilladelse til at anvende frigjorte midler fra 10. EUF for at genopfylde APF med et tillægsbeløb på op til 491,38 mio. EUR, hvoraf de 475 mio. EUR skal bidrage til at finansiere APF’s behov indtil udgangen af 2018, og 16,38 mio. EUR skal dække de støtteudgifter, som Kommissionen afholder. For at supplere disse midler med midler fra resultatreserven (réserve non-mobilisable) skal der mobiliseres yderligere midler til APF fra den 11. EUF-reserve (100  mio. EUR fra den AVS-interne reserve forudsat at AVS-ambassadørudvalget på forhånd godkender Den Afrikanske Unions anmodning og 110 mio. EUR fra nationale vejledende programmer og regionale vejledende programmer (NIP/REP-reserven).
            
            
               •Overensstemmelse med gældende bestemmelser inden for dette politikområde
            
            
               APF er et af hovedinstrumenterne til gennemførelse af samarbejdet mellem EU og Afrika om fred og sikkerhed i medfør af den fælles Afrika-EU-strategi, der blev vedtaget i Lissabon i 2007. På det 4. Afrika-EU-topmøde i 2014 blev fred og sikkerhed bekræftet som et af de 5 prioritetsområder i forbindelse med gennemførelsen af den fælles strategi.
            
            
               Som opfølgning på Rådets konklusioner om den fælles sikkerheds- og forsvarspolitik af 18. maj 2015 bør Tjenesten for EU’s optræden udadtil og Kommissionens tjenestegrene vurdere EU-instrumenternes potentiale for så vidt angår kapacitetsopbygning til støtte for sikkerhed og udvikling, herunder hvorvidt det er muligt at tilpasse APF og tage hånd om dens begrænsninger. I mellemtiden er det vigtigt, at APF fortsætter med at levere resultater og bidrager til at nå EU’s politiske mål på freds- og sikkerhedsområdet.
            
            
               Ved at bidrage til APF’s fortsatte aktiviteter indtil 2018 vil dette forslag i sidste ende også bidrage til målene for bæredygtig udvikling (SDG) navnlig SDG 16, der har til formål at ”fremme fredelig og inkluderende samfund for bæredygtig udvikling, give adgang til retfærdighed for alle og bygge effektive, ansvarlige og inkluderende institutioner på alle niveauer”.
            
            
               APF finansieres normalt ved hjælp af den interne AVS-bevilling under EUF. De aktiviteter, der finansieres af de ekstra midler, som APF er blevet bevilget fra resultatreserven (réserve non-mobilisable), vil fortsat være i overensstemmelse med de generelle og APF-specifikke mål i den interne AVS-strategi
                  5
               .
            
            
               De ekstra midler bruges i overensstemmelse med de regler og procedurer, der gælder for 11. EUF. Programmeringen af disse midler vil blive fastlagt ved Kommissionens afgørelse om ændring af handlingsprogrammet for APF 2014-2016
                  6
                og Kommissionens afgørelse om vedtagelse af det kommende APF-handlingsprogram 2017-2018. I begge tilfælde vil Corepers godkendelse være nødvendig, jf. artikel 15 i forordningen om gennemførelse af 11. EUF
                  7
               .
            
            
               •Overensstemmelse med andre EU-politikker
            
            
               Ikke relevant
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Artikel 1, stk. 4, i den interne aftale under 11. EUF
                  8
               .
            
            
               Artikel 1, stk. 4, i den interne aftale under 11. EUF kræver, at Rådet vedtager sin afgørelse enstemmigt. 
            
            
               •Nærhedsprincippet (for områder, der ikke er omfattet af enekompetence) 
            
         
         
            
               Ikke relevant 
                  EUF er oprettet i medfør af en intern aftale mellem repræsentanterne for medlemsstaterne, og den gør det muligt at anvende frigjorte midler, hvis Rådet er enigt heri
                  9
               . 
            
            
               •Proportionalitet
            
            
               Forslaget og navnlig de foreslåede beløb er baseret på en analyse foretaget af Tjenesten for EU’s Optræden udadtil og Kommissionens tjenestegrene (bilag til Rådets dok. 8662/16 af 10.5.2016). Forslaget integrerer retningslinjer fra PSC, f.eks. en begrænsning for så vidt angår visse omkostninger (bevilling af tropper), og det dækker derfor ikke – i modsætning til tidligere – alle de finansielle behov i forbindelse med Den Afrikanske Unions aktioner på dette område, navnlig fredsstøtteoperationer, udelukkende ved hjælp af EUF-midler.   Forslaget er ligeledes baseret på den antagelse, at andre donorer vil bidrage til den finansielle indsats. Navnlig, at Den Afrikanske Unions medlemsstater gradvist vil opfylde den forpligtelse, de indgik på Den Afrikanske Unions topmøde i Johannesburg i Sydafrika i juni 2015, om at nå op på et bidrag på 25 % af fredssstøtteoperationerne i 2020, og at andre donorer, herunder FN, ligeledes ville bidrage. Det er ligeledes muligt for EU’s medlemsstater at komme med frivillige bidrag. Endelig overholder forslaget PSC’s anmodning om at forbedre APF’s balance mellem fredsstøtteoperationer og kapacitetsopbygningsaktiviteter.
            
            
               •Valg af retsakt
            
            
               EUF er den unikke finansieringskilde for APF på EU-plan. På grund af de juridiske begrænsninger kan eksisterende EU-instrumenter, der finansieres af EU’s almindelige budget, ikke anvendes til operationer, der indebærer militære eller forsvarsrelaterede handlinger eller til støtte af militære støttemodtagere, undtagen til strengt civile opgaver.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               Ikke relevant
            
            
               •Høringer af interesserede parter
            
            
               Ikke relevant
            
            
               •Indhentning og brug af ekspertbistand
            
            
               Ikke relevant
            
            
               •Konsekvensanalyse
            
            
               Ikke relevant 
            
            
               •Målrettet regulering og forenkling
            
            
               Ikke relevant
            
            
               •Grundlæggende rettigheder
            
            
               APF støtter afrikanskledede fredsstøtteoperationer, hvor trusler mod de grundlæggende rettigheder kunne være et problem. Ud over de bestemmelser om grundlæggende rettigheder, der findes i gennemførelsesforordningen om 11. EUF indeholder det flerårige APF-handlingsprogram 2014-2016 specifikke bestemmelser, der støtter ”strømlining af de relevante retningslinjer om menneskerettigheder, beskyttelse af kvinder og børn i væbnede konflikter og kvinders rolle i konfliktløsning samt anvendelse af FN’s sikkerhedsråds resolutioner 1325, 1820 og 1612”). Uddannelse af fredsbevarende styrker inden for grundlæggende rettigheder er et konkret eksempel på en aktivitet, der støttes af APF. Disse bestemmelser er desuden blevet omsat i kontraktlige APF-ordninger med den Afrikanske Unions Kommission.
            
            
               4.VIRKNINGER FOR BUDGETTET
            
            
               Ingen (EUF ligger uden for EU-budgettet).
            
         
         
            
               5.ANDRE FORHOLD
            
            
               •Planer for gennemførelsen samt foranstaltninger til overvågning, evaluering og rapportering
            
            
               Overvågnings- evaluerings- og rapporteringsordningerne er dem, der gælder for 11. EUF og dem, der forudses i de flerårige handlingsprogrammer. Der findes desuden yderligere relevante bestemmelser i ”aide-mémoiret” om foranstaltninger, der skal styrke den Afrikanske Unions Kommission, som blev undertegnet af Europa-Kommissionen og Den Afrikanske Unions Kommission den 15. april 2016, og som skal respekteres af Den Afrikanske Unions Kommission i forbindelse med anvendelse af EUF ved indirekte forvaltning. 
            
            
               •Forklarende dokumenter (for direktiver)
            
            
               Ikke relevant
            
            
               •Nærmere redegørelse for de enkelte bestemmelser i forslaget
            
            
               Forslagets artikel 1, stk. 1, fastsætter, at frigjorte midler på op til højst 491 387 500 EUR fra projekter under 10. EUF vil blive bevilget til genopfyldningen af APF for at tage hånd om de udestående finansielle behov for APF-handlingsprogrammet for 2014-2016 og de anslåede finansielle behov for handlingsprogrammet 2017-2018. 
            
            
               Artikel 1, stk. 2, fastsætter, at højst 16 387 500 EUR af beløbet i stk. 1, bevilges til Kommissionen med henblik på støtteudgifter. Dette er beregnet ved hjælp af den samme sats (3,45 %), som er fastsat for forvaltning af midlerne under 11. EUF. i artikel 1, stk. 2, litra a), i den interne EUF-aftale.
            
            
               Artikel 1, stk. 3 fastsætter, at reglerne for 11. EUF skal gælde (forordningerne om gennemførelse og finansiering
                  10
               ).
            
            
               Artikel 2 fastsætter datoen for afgørelsens ikrafttrædelse.
            
            
               2016/0228 (NLE)
            
            
               Forslag til
            
            
               RÅDETS AFGØRELSE
            
            
               om bevilling af midler, der er frigjort fra projekter under 10. Europæiske Udviklingsfond med henblik på at genopfylde Fredsfaciliteten for Afrika
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til den interne aftale mellem repræsentanterne for Den Europæiske Unions medlemsstaters regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om finansiel bistand til de oversøiske lande og territorier, på hvilke fjerde del af traktaten om Den Europæiske Unions funktionsmåde finder anvendelse
                  11
               , særlig artikel 1, stk. 4,
            
            
               under henvisning til forslag fra Europa-Kommissionen, og
            
            
            
               ud fra følgende betragtninger:
            
         
         
            
               
                     12
                  Ved at vedtage afgørelse C(2014)4907 af 15. juli 2014 om handlinsprogrammerne for 2014-2016 for Fredsfaciliteten for Afrika (APF) til fordel for Den Afrikanske Unions Kommission bevilgede Kommissionen et samlet beløb på 901 339 064,53 EUR til handlingsprogrammet for 2014-2016 under APF. Af dette beløb kommer 900 000 000  fra Den Europæiske Udviklingsfond (EUF) og 1 339 064,53 EUR fra et supplerende frivilligt bidrag fra kongeriget Danmark
            
            
               (2)Den Europæiske Union yder allerede et betydeligt økonomisk bidrag til støtte af Den Afrikanske Unions indsats over for løbende og nye sikkerhedskriser i Afrika. Der er blevet indført adskillige foranstaltninger med henblik på at holde bidraget til APF på et bæredygtigt niveau. Ikke desto mindre kræver den nuværende og fremtidige situation et højere økonomisk bidrag fra Unionen, herunder gennem APF, for at reagere på Den Afrikanske Unions behov.
            
            
               (3)APF’s yderligere finansielle behov i perioden 2016-2018 anslås til 685 000 000 EUR.
            
            
               (4)Det er relevant at anvende frigjorte midler fra 10. EUF for at tage hånd om APF’s ikkeopfyldte økonomiske behov i 2016 og de mulige uforudsete forhold og også for at sikre, at finansieringen af APF forbliver forudsigelig indtil udgangen af 2018. 
            
            
               (5)De ekstra APF-midler bør finansiere APF-aktiviteter, herunder støtte til afrikanskledede fredsstøtteoperationer, støtte til operationaliseringen af den afrikanske freds- og sikkerhedsarkitektur, støtte til hurtigtvirkende handlinger (den tidlige reaktionsmekanisme) og dækning af de støtteomkostninger, som Kommissionen afholder.
            
            
               (6)Disse midler bør anvendes i overensstemmelse med de relevante flerårige APF-handlingsprogrammer
                  13
                og de regler og procedurer, der gælder for 11. EUF, jf. Rådets forordning (EU) 2015/322
                  14
                og (EU) 2015/323
                  15
                —
            
            
               VEDTAGET DENNE AFGØRELSE:
            
            
                Artikel 1
            
            
               Der bevilges op til 491 387 500 EUR af de frigjorte midler fra projekter under 10. Europæiske Udviklingsfond (EUF) med henblik på genopfyldning af APF for perioden 2016-2018. 
            
            
               Af dette beløb bevilges højst 16 387 500 EUR til dækning af de støtteomkostninger, som Kommissionen afholder.
            
            
               Midlerne forvaltes i overensstemmelse med de regler og procedurer, der gælder for 11. EUF.
            
            
               Artikel 2
            
            
               Denne afgørelse træder i kraft dagen efter vedtagelsen.
            
            
               Udfærdiget i Bruxelles, den .
            
            
               
                     På Rådets vegne
               
               
                     
               
               
                     Formand
               
            
         
         
            
                  
                     (1)
                  Partnerskabsaftale mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000.
               
               
                  
                     (2)
                  Kommissionens afgørelse C(2014) 4907 af 15.7.2014.
               
               
                  
                     (3)
                  Dok. 164/15 AVS af 15.12.2015.
               
               
                  
                     (4)
                  Dok. 8662/16 af 10.5.2016.
               
               
                  
                     (5)
                  Commission Decision C(2015) 7766 of 13/11/2015 on the adoption of the 2014-2020 Strategy Paper and Indicative Programme for intra-ACP cooperation between the European Union and the ACP Group of States
               
               
                  
                     (6)
                  Kommissionens afgørelse C/2014/4907 af 15.7.2014.
               
               
                  
                     (7)
                  Kommissionens forordning (EU) 2015/322 af 2.3.2015 (EUT L 58 af 3.3.2015, s. 1)."
               
               
                  
                     (8)
                  Intern aftale mellem repræsentanterne for Den Europæiske Unions medlemsstaters regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del i traktaten om Den Europæiske Unions funktionsmåde finder anvendelse (EUT L 210 af 6.8.2013, s. 1).
               
               
                  
                     (9)
                  Artikel 1, stk. 4, i den interne aftale om 11. EUF og artikel 61 i Rådets forordning (EU) 2015/323 af 2. marts 2015 om finansforordningen for 11. Europæiske Udviklingsfond (EUT  L 58 af 3.3.2015, s.17)
               
               
                  
                     (10)
                  Rådets forordning (EU) nr. 322/2015 af 2. marts 2015 om gennemførelsen af 11. Europæiske Udviklingsfond (EUT L 58 af 3.3.2015, s. 1) og Rådets forordning (EU) 2015/323 af 2. marts 2015 om finansforordningen for 11. Europæiske Udviklingsfond (EUT L 58 af 3.3.2015, s. 17).
               
               
                  
                     (11)
                  EUT L 210 af 6.8.2013, s. 1.
               
               
                  
                     (12)
                  Kommissionens afgørelse C(2014)4907 som ændret ved Kommissionens afgørelse C(2015) 1254, C(2015) 4995 og C(2015) 8627.
               
               
                  
                     (13)
                  Kommissionens afgørelse C(2014) 4907 af 15.7.2014.
               
               
                  
                     (14)
                  Rådets forordning (EU) 2015/322 af 2. marts 2015 om gennemførelse af 11. Europæiske Udviklingsfond (EUT L 58 af 3.3.2015, s. 1).
               
               
                  
                     (15)
                  Rådets forordning (EU) 2015/323 af 2. marts 2015 om finansforordningen for 11. Europæiske Udviklingsfond (EUT L 58 af 3.3.2015, s. 17).